PARLAMENTUL ROMÂNIEI
CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Bucureşti, 26.09.2002 

Nr. 401

 R A P O R T

asupra proiectului de Lege pentru aprobarea Ordonanţei Guvernului nr.55/2002 

privind regimul juridic al sancţiunilor prestării unei activităţi în folosul 

comunităţii şi închisorii contravenţionale.



În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege pentru aprobarea Ordonanţei Guvernului nr.55/2002 privind regimul juridic al sancţiunilor prestării unei activităţi în folosul comunităţii şi închisorii contravenţionale, trimis cu adresa nr.401 din  3 septembrie 2002, înregistrat sub nr.31/721 din 4 septembrie 2002.



Cu avizul nr.1064 din 19 august 2002, Consiliul Legislativ a avizat favorabil proiectul de ordonanţă al Guvernului care este supus aprobării prin prezentul proiect de lege.



Comisia pentru apărare, ordine publică şi siguranţă naţională, cu adresa nr. 32/551 din 18 septembrie 2002, a avizat favorabil proiectul de lege;



Comisia pentru drepturile omului, culte şi problemele minorităţilor naţionale, cu adresa nr.25/502 din 12 septembrie 2002, a avizat favorabil proiectul de lege, cu recomandarea de a se ţine seama de observaţiile şi propunerile Consiliului Legislativ, cu excepţia celor cuprinse la  punctul 4 din aviz.



Obiectul de reglementare al proiectului de lege supus dezbaterii, îl constituie aprobarea Ordonanţei Guvernului nr.55/2002 privind regimul juridic al  sancţiunilor prestării unei activităţi în folosul comunităţii şi închisorii contravenţionale.



În raport de obiectul şi conţinutul său, proiectul de lege face parte din categoria legilor ordinare.



Potrivit prevederilor art.60 din Regulamentul Camerei Deputaţilor, membrii Comisiei au examinat proiectul de lege şi amendamentele depuse, în şedinţa din 26 septembrie 2002. La comisie au participat, în calitate de invitaţi, doamna Cristina Tarcea, secretar de stat şi doamna Maria Mariţescu, director, din partea Ministerului Justiţiei.



Din numărul total de 24 de membri ai Comisiei, la şedinţă au fost prezenţi  22  de deputaţi.



După dezbatere, s-a hotărât, cu unanimitate de voturi, ca proiectul de  Lege pentru aprobarea Ordonanţei Guvernului nr.55/2002 privind regimul juridic al sancţiunilor prestării unei activităţi în folosul comunităţii şi închisorii contravenţionale, să fie supus spre dezbatere şi adoptare plenului Camerei Deputaţilor, cu amendamentele respinse, astfel cum rezultă din anexă, care face parte integrantă din prezentul raport.

ANEXA

AMENDAMENTE  RESPINSE:

Nr.

Crt.
Articolul 

(text iniţial)
Amendamentul propus 

şi autorul acestuia
Motivare

0.
1.
2.
3.

1.
     “Art.3. – (1) Sancţiunea prestării unei activităţi  în folosul comunităţii se execută după programul de muncă ori, după caz, programul şcolar al contravenientului, pe o durată între 50 şi 300 de ore, de maximum 3 ore pe zi, iar în zilele nelucrătoare de 6-8 ore pe zi”.
     “Art.3. – (1) Sancţiunea prestării unei activităţi  în folosul comunităţii se execută după programul de muncă sau orice alt program cu caracter permanent, certificat prin acte al contravenientului, pe o durată între 50 şi 300 de ore, de maximum 3 ore pe zi, iar în zilele nelucrătoare de 6-8 ore pe zi”.

     Autorul amendamentului: domnul deputat Ioan Sonea – Grupul parlamentar P.R.M.

1. 
2. Prin această modificare este mult mai  cuprinzător, incluzând nici alt program cu caracter permanent, atestate prin acte.

3. Se menţine textul iniţial, care corespunde şi cuprinde o sferă bine determinată, atât pentru programul de muncă, cât şi pentru cel şcolar.

2.
     “Art.4. - (3)  Limitele sancţiunii închisorii contravenţionale ce se aplică minorilor care au împlinit vârsta de 16 ani se reduc la jumătate”.
     “Art.4. - (3)  Durata sancţiunii închisorii contravenţionale ce se aplică minorilor care au împlinit vârsta de 16 ani se reduc la jumătate”.

     Autorul amendamentului: domnul deputat Ioan Sonea – Grupul parlamentar P.R.M.

1. 
2. Termenul este mai accesibil pentru înţelegerea sensului “de determinare a duratei sancţiunii”.

3. Se menţine textul iniţial, care este clar şi utilizat în terminologia de specialitate.

3.
     “Art.6. – (1) În cazul contravenţiilor pentru care legea prevede sancţiunea amenzii alternativ cu închisoare contravenţională, dacă agentul constatator apreciază că sancţiunea amenzii este îndestulătoare, aplică amenda procedând potrivit dispoziţiilor Ordonanţei Guvernului nr.2/2001 privind regimul juridic al contravenţiilor, aprobată cu modificări prin Legea nr.180/2002. Dacă, în raport cu gravitatea faptei, se apreciază că amenda este neândestulătoare, agentul constatator încheie procesul-verbal de constatare a contravenţiei şi îl înaintează, în cel mult 48 de ore, instanţei competente”.
     “Art.6. – (1) În cazul contravenţiilor pentru care legea prevede sancţiunea amenzii alternativ cu închisoare contravenţională, agentul constatator încheie procesul-verbal de constatare a contravenţiei şi îl înaintează, în cel mult 48 de ore instanţei competente”.
1.      Autorul amendamentului: domnul deputat Ioan Sonea – Grupul parlamentar P.R.M.


2. Pentru o mai mare concizie a textului.

3. Se menţine textul iniţial care este, astfel, mult mai cuprinzător şi explicit.

4.
     “Art.14. - (1)  Sancţiunea închisorii contravenţionale se execută în arestul poliţiei sau în locuri de deţinere anume stabilite prin ordin al ministrului justiţiei, în baza mandatului de executare emis de prima instanţă care a aplicat sancţiunea”.
     “Art.14. - (1)  Sancţiunea închisorii contravenţionale se execută în baza mandatului de executare emisă de prima instanţă care a aplicat sancţiunea” în arestul poliţiei sau în locuri de deţinere anume stabilite prin ordin al ministrului justiţiei”.
1.      Autorul amendamentului: domnul deputat Ioan Sonea – Grupul parlamentar P.R.M.


2. Pentru o înţelegere mai bună a temeiului sau acţiunii închisorii contravenţionale.

3. Se menţine textul iniţial întrucât exprimă cu claritate regulile de tehnică legislativă.

5.
     “Art.17. -  (3) La stabilirea conţinutului activităţii ce urmează să fie prestată de contravenient, primarul va avea în vedere pregătirea profesională şi starea sănătăţii acestuia, atestate prin acte eliberate în condiţiile legii”.
     “Art.17. -  (3) La stabilirea conţinutului activităţii ce urmează să fie prestată de contravenient, primarul va avea în vedere pregătirea profesională şi starea sănătăţii acestuia, atestate prin acte eliberate în condiţiile legii. Conţinutul activităţii se comunică în scris contravenientului”.

1.      Autorul amendamentului: domnul deputat Ioan Sonea – Grupul parlamentar P.R.M.


2. Textul, astfel completat este în deplină concordanţă cu principiul luării la cunoştinţă.

3. Se menţine textul iniţial, care este cuprinzător.

6.
     “Art.18. – (3) Primarul, în executarea obligaţiei de a aduce la îndeplinire mandatul de executare, stabileşte conţinutul activităţii, condiţiile în care aceasta se realizează şi programul de lucru al minorului, asigurând aplicarea efectivă a prevederilor alin.(2)”.
     “Art.18. – (3) Primarul, în executarea obligaţiei de a aduce la îndeplinire mandatul de executare, stabileşte conţinutul activităţii, condiţiile în care aceasta se realizează şi programul de lucru al minorului, asigurând aplicarea efectivă a prevederilor alin.(2). Conţinutul activităţii se comunică în scris contravenientului”.
1.      Autorul amendamentului: domnul deputat Ioan Sonea – Grupul parlamentar P.R.M.


2. Textul, astfel completat este în deplină concordanţă cu principiul luării la cunoştinţă.

     2. Se menţine textul iniţial, care este cuprinzător.

7.

     Text nou.

     După art.19 alin. (4) se introduce un nou alineat (5):

     “Art. 19 alin. (5). Pe durata executării sancţiunii, contravenientul beneficiază de timpul de odihnă corespunzător cu perioada de lucru precum şi de  asistenţă medicală plătită din veniturile realizate”.

1.      Autorul amendamentului: domnul deputat Ioan Sonea – Grupul parlamentar P.R.M.


2. În vederea respectării dreptului la odihnă pentru perioada de lucru corespunzătoare.

3. Se menţine textul iniţial, care cuprinde respectarea tuturor drepturilor legale ale contravenientului.

PREŞEDINTE,                                                                                SECRETAR,

Prof. univ. dr. Ion NEAGU                                                                Carmen Dumitriu

redactat, consilier

dr. Corneliu Manda

